Bitkub พร้อมให้บริการแล้วสู่การเป็นเว็บซื้อขายแลกเปลี่ยนสินทรัพย์ดิจิทัลอันดับ 1 ของประเทศ
หลังจากข่าวการประกาศตัวของกระดานเทรดสินทรัพย์ดิจิทัลเบอร์ 1 ในประเทศไทยยุติบทบาทการประกอบธุรกิจเป็นศูนย์ซื้อขายสินทรัพย์ดิจิทัลลงภายในสิ้นเดือนกันยายน 62 นี้ นายจิรายุส ทรัพย์ศรีโสภา ประธานเจ้าหน้าที่บริหารกลุ่ม บริษัท บิทคับ แคปปิตอลกรุ๊ป โฮลดิ้งส์ แนะนำนักลงทุนไม่ต้องกังวล และมั่นใจ Bitkub พร้อมให้บริการอย่างครอบคลุม สู่การเป็นเว็บไซต์ซื้อขายแลกเปลี่ยนสินทรัพย์ดิจิทัลอันดับ 1 ของประเทศ หลังได้รับใบอนุญาตให้ประกอบธุรกิจสินทรัพย์ดิจิทัล ประเภทศูนย์ซื้อขายคริปโตเคอเรนซี่ และโทเคนดิจิทัล จากกระทรวงการคลัง และถูกอนุมัติโดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อย่างถูกต้องตามกฎหมาย
4 ก.ย. 2562

หลังจากข่าวการประกาศตัวของกระดานเทรดสินทรัพย์ดิจิทัลเบอร์ 1 ในประเทศไทยยุติบทบาทการประกอบธุรกิจเป็นศูนย์ซื้อขายสินทรัพย์ดิจิทัลลงภายในสิ้นเดือนกันยายน 62 นี้ นายจิรายุส ทรัพย์ศรีโสภา ประธานเจ้าหน้าที่บริหารกลุ่ม บริษัท บิทคับ แคปปิตอลกรุ๊ป โฮลดิ้งส์ แนะนำนักลงทุนไม่ต้องกังวล และมั่นใจ Bitkub พร้อมให้บริการอย่างครอบคลุม สู่การเป็นเว็บไซต์ซื้อขายแลกเปลี่ยนสินทรัพย์ดิจิทัลอันดับ 1 ของประเทศ หลังได้รับใบอนุญาตให้ประกอบธุรกิจสินทรัพย์ดิจิทัล ประเภทศูนย์ซื้อขายคริปโตเคอเรนซี่ และโทเคนดิจิทัล จากกระทรวงการคลัง และถูกอนุมัติโดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อย่างถูกต้องตามกฎหมาย
ดังนั้น ผู้มีบัญชีจาก Exchange ตลาดอื่นสามารถโอนเหรียญหรือย้ายเหรียญมาใช้บริการที่ Bitkub.com ง่ายๆ หลังจากสมัครสมาชิก bitkub.com/signup และยืนยันตัวตน ได้ 2 วิธีง่ายๆ คือ 1. คัดลอกที่อยู่ Address เพื่อนำไปกรอกบนเว็บต้นทาง และ 2. แสกน QR code (กรณีที่ต้นทางมีระบบ QR Scan)
วิธีแรก คัดลอกที่อยู่ Address ทำได้ดังนี้1. ลงชื่อเข้าใช้บัญชีของ Bitkub.com2. ไปที่หน้า เงินของฉัน3. เลือกประเภทเหรียญที่ต้องการเพื่อฝาก4. นำ Address กระเป๋าของท่านไปกรอกที่เว็บต้นทาง เพื่อโอนเหรียญเข้ามายัง Bitkub ตามจำนวนที่ท่านต้องการ- Copy Address หรือกดเครื่องหมาย Copy ตามที่ลูกศรชี้ไว้ เพื่อระบุที่อยู่ผู้รับบนเว็บต้นทาง5. รายการโอนเหรียญที่กำลังดำเนินการ จะเเสดงอยู่ด้านล่าง (รายการจะขึ้นก็ต่อเมื่อธุรกรรมเข้าระบบบล็อกเชนเเล้วเท่านั้น)6. รอดำเนินการยืนยันธุรกรรมจากทางบล็อกเชน เมื่อครบกำหนดคอนเฟิร์มบล็อกของเเต่ละเหรียญ จะได้รับเหรียญทันที
"และเพื่อการต้อนรับสมาชิกใหม่ที่สมัครเข้ามาใช้เป็นจำนวนมาก ทาง Bitkub ยินดีแจกเครดิตค่าธรรมเนียม 200 บาทเข้าบัญชีทันที สำหรับคนที่เทรดกับเราเป็นครั้งแรกและเป็นจำนวนเท่าใดก็ได้ ตั้งแต่วันนี้ — วันอาทิตย์ที่ 8 กันยายน 2019 เท่านั้น"นายจิรายุส กล่าว
นายจิรายุส กล่าวอีกว่า ภายใน 2 วันบิทคับมีคนเข้าใช้งานเว็บไซต์เทียบเท่าคนเข้าใช้งาน bx รายวัน และบริษัทฯมีความตั้งใจที่จะบริการนักลงทุนเพื่อขึ้นเป็น Exchange ที่มีผู้ใช้มากที่สุด และ Volume อันดับ 1 ของประเทศไทย
พร้อมกันนี้ บิทคับระบุ 11 เหตุผล ที่ Bitkub.com เป็น exchange ที่ดีที่สุดไทย
1. พร้อมบริการลูกค้าตลอด 24 ชั่วโมง และตั้งใจเอาใจใส่ดูแลลูกค้าตลอดเวลา และมีชุมชนเกี่ยวกับคริปโตที่ใหญ่ที่สุดในประเทศไทย Bitcoin Thai Club
2. มีโปรโมชั่นลดแลกแจกแถมมากมาย เช่น Fee credits และ Referral Program สำหรับผู้ที่มาใช้บริการเว็บเทรด
3. มีคนเข้าใช้งานและ Volume การเทรดเหรียญเป็นอันดับที่ 2 ของประเทศ
4. Bitkub.com เปิดให้บริการเหรียญและสินทรัพย์ดิจิทัลมากที่สุดในประเทศไทย รวม 27 เหรียญ
5. Bitkub.com เป็นเจ้าแรกที่เปิดให้บริการเทรดผ่านแอพพลิเคชั่นบน มือถือ Android และ iOS
6. Bitkub.com ได้รับใบอนุญาตจากก.ล.ต. เป็นบริษัทไทยที่ให้บริการเป็นศูนย์ซื้อขายสินทรัพย์ดิจิทัล อย่างถูกกฎหมาย
7. เปิดฝากถอนเงินบาทและคริปโตได้ตลอดเวลา (การฝากถอนเงินบาท 24 ชั่วโมงกำลังมา)
8. มีระบบความปลอดภัยและ Security ที่แน่นหนาอย่างมีระบบเกินมาตรฐาน สามารถอ่านต่อได้ที่ : bitkub.com/security
9. เป็น One-stop Service ผู้ให้ความรู้ด้าน blockchain สร้างเองเอามาใช้พัฒนาธุรกิจ และการเทรด Cryptocurrency อย่างครบรูปแบบ
10. มีการตรวจสอบระบบและผู้ใช้งานและระบบการซื้อขายอย่างโปร่งใส เพื่อคุ้มครองนักลงทุนและผู้ที่มาเทรด
11. มีบริษัทพาร์ทเนอร์ที่ช่วยส่งเสริม ชุมชน คริปโตในประเทศไทย เช่น Okex, Finansia Syrus, Mudley Group และบริษัทดังๆอีกมากมาย
"มั่นใจว่าการย้ายมาใช้บริการที่ Bitkub.com นักลงทุนจะได้รับประสบการณ์ อัพเดตทันข่าวสารคริปโต ใช้ระบบได้อย่างเต็มรูปแบบ เพราะเราคือจุดศูนย์รวมชาว Blockchain และ Cryptocurrency ในประเทศไทย" นายจิรายุส กล่าว